A Bizottság határozata

(2002. március 18.)

a lábbelikre vonatkozó közösségi ökocímke odaítélésével kapcsolatos módosított ökológiai kritériumok meghatározásáról és az 1999/179/EK határozat módosításáról

(az értesítés a C(2002) 1015. számú dokumentummal történt)

(EGT vonatkozású szöveg)

(2002/231/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közösségi ökocímke módosított odaítélési rendszeréről szóló, 2000. július 17-i 1980/2000/EK európai parlamenti és tanácsi rendeletre [1] és különösen annak 4. cikkére és 6. cikke (1) bekezdésére,

mivel:

(1) Az 1980/2000/EK rendelet előírja, hogy az ökocímkét olyan terméknek lehet odaítélni, amelynek tulajdonságai környezetvédelmi szempontból jelentős javulást tesznek lehetővé.

(2) Az 1980/2000/EK rendelet előírja, hogy az ökocímke meghatározott kritériumait termékcsoportonként kell meghatározni.

(3) A rendelet továbbá előírja, hogy az ökocímkére vonatkozó kritériumok és az ezekhez a kritériumokhoz kapcsolódó, értékelési és megfelelőségigazolási követelmények felülvizsgálatát az egyes termékcsoportokra meghatározott kritériumok érvényességi határidejének lejártát megelőzően kellő időben el kell végezni, s a felülvizsgálat eredményeképpen a meghosszabbításra, visszavonásra vagy módosításra vonatkozóan javaslatot kell tenni.

(4) A piacon végbement változások indokolják a lábbelikre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 1999. február 17-i 1999/179/EK bizottsági határozat [2] átdolgozását. Ezzel egyidejűleg módosítani kell a fenti határozatnak a 2001/832/EK határozat [3] által meghosszabbított érvényességi időtartamát.

(5) Új, az e termékcsoportra vonatkozó ökológiai kritériumokat megállapító bizottsági határozatot kell elfogadni, amely 5 évig érvényes.

(6) Indokolt, hogy egy 12 hónapot meg nem haladó, korlátozott időszakon belül az e határozatban megállapított új kritériumok mellett, mind a korábban az 1999/179/EK határozatban megállapított kritériumok is egyidejűleg érvényben maradjanak annak érdekében, hogy mindazon vállalatoknak, amelyek termékeikre az ökocímkét ennek az új határozatnak az elfogadását megelőzően kapták meg, elegendő idejük legyen termékeiket az új kritériumoknak megfelelően módosítani.

(7) Az e határozatban előírt intézkedések az 1980/2000/EK rendelet 13. cikke szerint létrehozott az Európai Unió ökocímke-bizottsága által kidolgozott kritériumtervezeteken alapulnak.

(8) Az e határozatban megállapított intézkedések összhangban vannak az 1980/2000/EK rendelet 17. cikke szerint létrehozott bizottság véleményével,

ELFOGADTA EZT A HATÁROZATOT:

1. cikk

Az 1980/2000/EK rendelet értelmében a közösségi ökocímke odaítéléséhez a lábbelinek a 2. cikkben meghatározott "lábbeli" termékcsoportba kell tartoznia, és meg kell felelnie az e határozat mellékletében megállapított ökológiai kritériumoknak.

2. cikk

A "lábbeli" termékcsoport az alábbiakat foglalja magában:

minden, a láb védelmére vagy befedésére tervezett, a talajjal érintkezésbe kerülő, rögzített külső talppal ellátott ruházati cikk.

3. cikk

Adminisztratív célra a termékcsoporthoz rendelt kódszám: "017".

4. cikk

Az 1999/179/EK határozat 3. cikke helyébe a következő szöveg lép:

"A termékcsoport meghatározása és a termékcsoport meghatározott ökológiai kritériumai 2003. március 31-ig érvényesek."

5. cikk

Ezt a határozatot 2002. április 1-jétől 2006. március 31-ig kell alkalmazni. Ha 2006. március 31-ig módosított kritériumok elfogadására nem kerül sor, ezt a határozatot 2007. március 31-ig kell alkalmazni.

A "lábbeli" termékcsoportba tartozó olyan termékek gyártói, amelyeknek már 2002. április 1-je előtt odaítélték az ökocímkét, 2003. március 31-ig használhatják a címkét.

A "lábbeli" termékcsoportba tartozó termékek azon gyártói számára, akik már 2002. április 1-je előtt kérelmezték az ökocímke odaítélését, az ökocímke 2003. március 31-ig az 1999/179/EK határozat feltételeinek megfelelően ítélhető oda.

2002. április 1-jétől a "lábbeli" termékcsoportra vonatkozóan az ökocímke odaítélésére benyújtott új kérelmeknek meg kell felelniük az e határozatban megállapított kritériumoknak.

6. cikk

Ennek a határozatnak a tagállamok a címzettjei.

Kelt Brüsszelben, 2002. március 18-án.

a Bizottság részéről

Margot Wallström

a Bizottság tagja

[1] HL L 237., 2000.9.21., 1. o.

[2] HL L 57., 1999.3.5., 31. o.

[3] HL L 310., 2001.11.28., 30. o.

--------------------------------------------------

MELLÉKLET

KERETRENDSZER

A kritériumok céljai

E kritériumok célja különösen a következők előmozdítása:

- a mérgező maradékanyag-tartalom korlátozása,

- az illékony szerves vegyületek kibocsátásának korlátozása, és

- tartósabb termék gyártása.

E kritériumokkal olyan szinteket állapítanak meg, amelyek elősegítik az alacsonyabb környezeti hatással rendelkező lábbelik címkézését.

Értékelési és megfelelőségigazolási követelmények

A meghatározott értékelési és megfelelőségigazolási követelmények az egyes kritériumokon belül találhatók.

Az egyes kritériumoknál megjelölt vizsgálati módszerektől eltérő vizsgálati módszerek is használhatók, ha a kérelmet értékelő illetékes testület elfogadja azok egyenértékűségét.

A funkcionális egység egy pár cipő. A követelmények francia hosszméretszámozás szerinti 40-es cipőméreten alapulnak (Paris Point 40). Gyermekcipők esetében a követelmények francia hosszméretszámozás szerinti 32-es (vagy 32-esnél kisebb legnagyobb méretek esetében a legnagyobb méretre) méretre vonatkoznak.

Szükség esetén az illetékes testületek kiegészítő dokumentációt is kérhetnek, és független ellenőrzéseket is végezhetnek.

Az illetékes testületek számára ajánlott, hogy vegyék figyelembe az elismert környezetgazdálkodási rendszerek, pl. az EMAS vagy az ISO 14001 alkalmazását a kérelmek elbírálásánál, illetve az e mellékletben szereplő kritériumoknak való megfelelés folyamatos ellenőrzése során. (

Megjegyzés:

az ilyen környezetgazdálkodási rendszer alkalmazása nem követelmény

.)

KRITÉRIUMOK

1. Maradékanyagok a végtermékben

a) A végtermékben visszamaradt króm (VI) átlagos koncentrációja nem lehet 10 ppm-nél nagyobb, az arzén-, kadmium- és ólomtartalom (az alább ismertetett módszer segítségével) a végtermékben nem kimutatható.

Értékelés és megfelelőségigazolás: A kérelmező és/vagy beszállítója (beszállítói) átadja (átadják) a következő vizsgálati módszerek alkalmazásával készített vizsgálati jelentést:

Cr(VI): CEN TC 309 WI 065 – 4.2 vagy DS/EN 420 vagy DIN 53314: 1996-04 (

megjegyzés:

bizonyos festett bőrök elemzésekor nehézségek jelentkezhetnek a mérés során kialakuló interferenciák miatt

);

Cd, Pb, As: CEN TC 309 WI 065 – 4.3 Minta-előkészítés: 1. Válassza szét a cipő felső részét a talprészektől. 2. Őrölje le teljes mértékben mind a felsőrészt, mind a talprészt, elkülönítve a kettőt..3. Elemezzen egy-egy mintát a fenti két készítményből. 4. E két minta közül egyikben sem lehetnek a megadott anyagok kimutathatóak.

b) A lábbeli textil alkotórészeiben a szabad és részlegesen hidrolizálható formaldehid mennyisége nem haladja meg a 75 ppm-et, és a bőr alkotórészek esetében a 150 ppm-et.

Értékelés és megfelelőségigazolás: A kérelmező és/vagy beszállítója (beszállítói) átadja (átadják) a következő vizsgálati módszerek alkalmazásával készült vizsgálati jelentést: textíliák: CEN TC 309 WI 065 – 4.4; bőr: CEN TC 309 WI 065 – 4.4.

2. Kibocsátások az anyaggyártás során

a) A cserzőüzemekből és textilipari létesítményekből származó szennyvizet vagy az üzemen belül, vagy pedig települési szennyvízkezelő üzemben/létesítményben kell kezelni a kémiai oxigénigény (KOI) legalább 85 %-os csökkenésének elérésére.

Értékelés és megfelelőségigazolás: a kérelmező átadja a következő vizsgálati módszer használatával elkészített vizsgálati jelentést és a kapott kiegészítő adatokat: kémiai oxigénigény: ISO 6060, vízminőség, kémiai oxigénigény meghatározása.

b) A cserzés során keletkezett szennyvíz a kezelés után literenként 5 mg-nál kevesebb krómot (III)/l tartalmazhat.

Értékelés és megfelelőségigazolás: a kérelmező átadja a következő vizsgálati módszerek alkalmazásával készített vizsgálati jelentést és a kapott kiegészítő adatokat: ISO 9174 vagy EN 1233 vagy EN ISO 11885 Cr esetében.

3. Káros anyagok felhasználása (a vásárlásig)

a) Pentaklór-fenol (PCP) és tetraklór-fenol (TCP), illetve annak sói és észterei nem használhatók.

Értékelés és megfelelőségigazolás: a kérelmező és/vagy beszállítója (beszállítói) átad (átadnak) egy nyilatkozatot arról, hogy az anyagok nem tartalmaznak ilyen klór-fenolokat. Ha igazolni kell ezt a nyilatkozatot, a következő vizsgálati módszereket kell használni: CEN TC 309 WI 065 – 4.5: Textíliák: határérték 0,05 ppm; Bőr: határérték 5 ppm.

b) Nem szabad használni olyan azo-színezéket, amely az alábbiakban felsorolt aromás aminok bármelyikére széteshet:

4-amino-difenil | (92–67–1) |

benzidin | (92–87–5) |

4-klór-o-toluidin | (95–69–2) |

2-naftil-amin | (91–59–8) |

o-amino-azo-toluén | (97–56–3) |

2-amino-4-nitro-toluén | (99–55–8) |

p-klóranilin | (106–47–8) |

2,4-diamino-anizol | (615–05–4) |

4,4'-diamino-difenil-metán | (101–77–9) |

3,3'-diklór-benzidin | (91–94–1) |

3,3'-dimetoxi-benzidin | (119–90–4) |

3,3'-dimetil-benzidin | (119–93–7) |

3,3'-dimetil-4,4'-diamino-difenil-metán | (838–88–0) |

p-krezidin | (120–71–8) |

4,4'-metilén-bisz-(2-klóranilin) | (101–14–4) |

4,4'-oxidianilin | (101–80–4) |

4,4'-tiodianilin | (139–65–1) |

o-toluidin | (95–53–4) |

2,4-diamino-toluén | (95–80–7) |

2,4,5-trimetil-anilin | (137–17–7) |

4-amino-azobenzén | (60–09–3) |

o-anizidin | (90–04–0) |

Értékelés és megfelelőségigazolás: a kérelmező és/vagy beszállítója (beszállítói) átad (átadnak) egy nyilatkozatot arról, hogy nem használtak ilyen azo-színezékeket. Ha igazolni kell ezt a nyilatkozatot, a következő vizsgálati módszert kell alkalmazni: CEN TC 309 WI 065 – 4.5:

Textíliák: határ 30 ppm. (

megjegyzés:

előfordulhatnak hamis pozitív eredmények 4-amino-azobenzén esetében, ezért megerősítés ajánlatos

);

Bőr: határ 30 ppm. (

megjegyzés:

előfordulhatnak hamis pozitív eredmények 4-amino-azobenzén, 4-amino-difenil és 2-naftil-amin esetében, ezért megerősítés ajánlatos

).

c) Gumiban nem lehet kimutatható mennyiség a következő N-nitrózaminokból:

N-nitróz-dimetil-amin (NDMA)

N-nitróz-dietil-amin (NDEA)

N-nitróz-dipropil-amin (NDPA)

N-nitróz-dibutil-amin (NDBA)

N-nitróz-piperidin (NPIP)

N-nitróz-pirrolidin (NPYR)

N-nitróz-morfolin (NMOR)

N-nitróz N-metil N-fenilamin (NMPhA)

N-nitróz N-etil N-fenilamin (NEPhA)

Értékelés és megfelelőségigazolás: a kérelmező átadja a következő vizsgálati módszer alkalmazásával készített vizsgálati jelentést: EN 12868 (1999-12).

d) Bőr, gumi vagy textil alkotórészekben C10–C13 klóralkánok nem használhatók.

Értékelés és megfelelőségigazolás: a kérelmező és/vagy beszállítója (beszállítói) átad (átadnak) egy nyilatkozatot arról, hogy nem használtak ilyen klóralkánokat.

4. Illékony szerves vegyületek (VOC-k) használata cipők végleges összeillesztése során

A lábbeli végleges összeállítása során az összes VOC-felhasználás átlagosan nem lépheti túl az alábbi értékeket a következő kategóriákban:

Általános sportcipők, gyermekcipő, szabadidőcipő, férfi utcai cipő, téli lábbeli: 25 gramm VOC/pár,

Szabadidőcipő, női utcai cipő: 25 gramm VOC/pár,

Alkalmi cipő, kisgyermekcipő, házicipő: 20 gramm VOC/pár.

VOC minden olyan szerves vegyület, melynek 293,15 K hőmérsékleten 0,01 kPa vagy ennél nagyobb a gőznyomása, vagy adott használati körülmények között ennek megfelelő az illékonysága.

Értékelés és megfelelőségigazolás: A kérelmező benyújtja a cipő végleges előállítása során felhasznált összes VOC-re vonatkozó számításokat, megfelelő esetben alátámasztó adatokkal, vizsgálati eredményekkel és dokumentációval együtt, a CEN TC 309 WI 065 – 4.7 eljárás szerint elvégzett számítás alkalmazásával.

Nyilvántartást kell vezetni az utolsó hat hónap során vásárolt bőrről, ragasztóanyagokról, kikészítési anyagokról és cipőgyártásról.

5. A PVC használata

A lábbeli nem tartalmazhat PVC-t. Újrahasznosított PVC azonban használható olyan külső cipőtalpakban, ahol nem használnak DEHP-t (bisz-(2-etil-hexil) ftalát), BBP-t (butil-benzil-ftalát) vagy DBP-t (dibutil-ftalát) az újrahasznosított PVC előkészítésében.

Értékelés és megfelelőség igazolás: a kérelmező nyilatkozatot nyújt be arról, hogy a termék megfelel e kritériumnak.

6. Energiafogyasztás

A kérelmezőt felkérik, hogy önként adjon részletes tájékoztatást az egy pár lábbelire vonatkozó energiafogyasztásról.

Értékelés és megfelelőségigazolás: a kérelmezőt felkérik, hogy adja meg a vonatkozó információkat.

7. Elektromos alkatrészek

A lábbeli nem tartalmazhat semmilyen elektromos/elektronikus alkatrészt.

Értékelés és megfelelőségigazolás: a kérelmező és/vagy beszállítója (beszállítói) megfelelő nyilatkozatot szolgáltat arról, hogy a termék megfelel e követelményeknek.

8. A végtermék csomagolása

Ha kartonpapírt használnak a lábbeli végleges csomagolásához, azt legkevesebb 80 %-ban újrahasznosított anyagból állítják elő.

Ha műanyag zacskót használnak a lábbeli végleges csomagolásához, azt újrahasznosított anyagból állítják elő.

Értékelés és megfelelőségigazolás: a kérelemmel együtt át kell adni a termék csomagolásának egy mintáját és egy nyilatkozatot, hogy a termék megfelel e kritériumnak.

9. Tájékoztatás a csomagoláson

a) Használati utasítás

A következő tájékoztatást (vagy ezzel egyenértékű szöveget) kell adni a termékkel:

"Ez a cipő kezelésben részesült, amely javítja vízállóságát. További kezelést nem igényel."

(Ez a kritérium csak vízálló kezelésben részesült lábbelire alkalmazandó.)

"Ha lehet, javítassa meg lábbelijét, ahelyett, hogy kidobná. Ez kevésbé károsítja a környezetet."

"Amikor lábbelijét kidobja, kérjük, vegye igénybe a megfelelő helyi újrahasznosítási lehetőségeket, ha vannak ilyenek."

b) Tájékoztatás az ökocímkéről

A következő szöveg (vagy egyenértékű szöveg) szerepel a csomagoláson:

"További információ az EU ökocímke weboldalán található: http://europa.eu.int/ecolabel."

Értékelés és megfelelőségigazolás: a kérelmező átadja a termék csomagolásának egy mintáját és a termékhez adott tájékoztatás mintáját, valamint egy nyilatkozatot arról, hogy a termék megfelel e kritérium valamennyi részletének.

10. Az ökocímkén feltüntetett információ

Az ökocímke második rovatában a következő szöveg szerepel:

- kis mértékű levegő- és vízszennyezés,

- káros anyagok használata kerülve.

Értékelés és megfelelőségigazolás: a kérelmező átadja a címkét is tartalmazó termékcsomagolás-mintát, és egy nyilatkozatot, hogy a termék megfelel e kritériumnak.

11. A tartósságot szolgáló paraméterek

A munka és biztonsági lábbeliken szerepel az EK-jel (az egyéni védőeszközökre vonatkozó tagállami jogszabályok közelítéséről szóló, 1989. december 21-i 89/686/EGK tanácsi irányelvvel [1] összhangban).

Minden egyéb lábbeli megfelel a következő táblázatban megadott követelményeknek.

Értékelés és megfelelőségigazolás: a kérelmező benyújtja a következő táblázatban megjelölt, a CEN TC 309 WI 065 – 4.9. vizsgálati módszer alkalmazásával számított paramétereket tartalmazó vizsgálati jelentést.

| Általános sportcipők | Gyermekcipő | Szabadidőcipő | férfi utcai cipő | Téli lábbeli | Női utcai cipő | Alkalmi cipő | Kisgyermek cipő | Házicipő |

| |

Felsőrész hajtogatásállósága: | Száraz = 100 | Száraz = 100 | Száraz = 80 | Száraz = 80 | Száraz = 100 | Száraz = 50 | Száraz = 15 | Száraz = 15 | Száraz = 15 |

(kc, látható károsodás nélkül) | Nedves = 20 | Nedves = 20 | Nedves = 20 | Nedves = 20 | Nedves = 20 –20 °C = 30 | Nedves = 10 | | | |

Felsőrész szakítási szilárdsága: (Átlagos szakítóerő, N) | Bőr | ≥ 80 | ≥ 60 | ≥ 60 | ≥ 60 | ≥ 60 | ≥ 40 | ≥ 30 | ≥ 30 | ≥ 30 |

Egyéb anyagok | ≥ 40 | ≥ 40 | ≥ 40 | ≥ 40 | ≥ 40 | ≥ 40 | ≥ 30 | ≥ 30 | ≥ 30 |

Járótalp hajtogatásállósága: | Bemetszés növekedése (mm) | ≤ 4 | ≤ 4 | ≤ 5 | ≤ 6 | ≤ 6 | ≤ 8 | | | |

Nsr = nincs spontán repedés | Nsr | Nsr | Nsr | Nsr | Nsr - 10 oC hőmérsékleten | Nsr | | | |

Járótalp kopásállósága: | D ≥ 0,9 g/cm3 (mm3) | ≤ 200 | ≤ 250 | ≤ 200 | ≤ 350 | ≤ 200 | ≤ 400 | | | ≤ 450 |

D < 0,9 g/cm3(mg) | ≤ 150 | ≤ 170 | ≤ 150 | ≤ 200 | ≤ 150 | ≤ 250 | | | ≤ 300 |

Járótalp tapadása: (N/mm) | ≥ 4,0 | ≥ 4,0 | ≥ 3,0 | ≥ 3,5 | ≥ 3,5 | ≥ 3,0 | ≥ 2,5 | ≥ 3,0 | ≥ 2,5 |

Járótalp szakítási szilárdsága (átlagos szakítóerő, N/mm) | D < 0,9 g/cm3 | 8 | 8 | 8 | 6 | 8 | 6 | 5 | 6 | 5 |

D ≥ 0,9 g/cm3 | 6 | 6 | 6 | 4 | 6 | 4 | 4 | 5 | 4 |

A lábbeli belsejének színtartósága (bélés vagy a felsőrész belső fele). Szürkeskála-fok a nemezen 50 nedves ciklus után | ≥ 2/3 | ≥ 2/3 | ≥ 2/3 | ≥ 2/3 | ≥ 2/3 | ≥ 2/3 | | ≥ 2/3 | ≥ 2/3 |

Ezen kívül a speciális, téli lábbelinek ki kell elégítenie a vízállóságra vonatkozó következő követelményeket:

Felsőrészek: penetrációs idő ≥ 240 perc, felszívás < 25 %.

Külső cipőtalpak: penetrációs idő ≥ 60 perc és 2 órával a vízfelszívás után < 20 % (nagy mértékben vízálló – csak bizonyos talpaló anyaghoz alkalmazandó).

[1] HL L 399., 1989.12.30., 18. o.

--------------------------------------------------